                                                                  Vállaj Község                              (1)
Önkormányzata
4/2000.(IV.25.) KT számú

r e n d e l e t e

Az első lakáshoz jutás helyi támogatásáról

Vállaj Község Német Nemzetiségi Települési Önkormányzatának Képviselő-testülete a helyi önkormányzatokról szóló többször módosított 1990.évi LXV. törvény 16.§-ának /1/bekezdésében, valamint a lakáscélú támogatásokról szóló, többször módosított 106/1998.(XII.26.)MT rendelet 10.§./2/ bekezdésében kapott felhatalmazás alapján az elő lakáshoz jutás helyi támogatásáról az alábbi rendeletet alkotja.

A rendelet célja

1.§.

E rendelet célja, hogy az arra rászoruló fiatal házasok részére első lakásuk megszerzéséhez anyagi támogatást nyújtson.

A támogatásban részesülők köre

2.§.          (2)
/1./ Helyi önkormányzati támogatásban csak az arra rászoruló

a.) magyar állampolgárok

b.) állandó tartózkodásra jogosító személyi igazolvánnyal rendelkező bevándoroltak, 

c.) magyar hatóság által menekültként elismert

személyek részesíthetők, akik fiatal házastársak, vagy élettársi kapcsolatban élők és legalább egyikük magyar állampolgár, aki legalább három éves állandó bejelentett vállaji lakóhellyel rendelkezik.

 /2/ Házastársak, vagy élettársi kapcsolatban élők kizárólag együtt részesíthetők helyi támogatásban és csak akkor, ha a támogatással érintett ingatlanon mindketten egymás között egyenlő arányban tulajdoni illetőséget szereznek.”

A helyi támogatás felhasználása

3.§.

Helyi támogatás nyújtható Vállaj község közigazgatási területén lévő
a.) magántulajdonú lakóház építéséhez

b.) magántulajdonban álló új, használt vagy értékesítés céljára épített lakás vásárlására

___________________________________________________________________________

  (1)       5/2007.(IV.23.) KT számú rendelet 1.§-val  megállapított szöveg
   (2)     11/2008.(XII.18.) számú rendelet 1.§-val  megállapított szöveg.
A támogatás formája és mértéke

4.§.

/1./ A támogatás formája: vissza nem térítendő támogatás

/2./ A támogatás mértéke:

a.) lakóház építése esetén legfeljebb 150.000 Ft,

b.) lakásvásárlás esetén a vételár maximum 20 %-a, legfeljebb 100.000 Ft.

Kizáró okok

5.§.

/1./ Nem adható támogatás azoknak a házasoknak, akik vagy a vele együttlakó, illetve költöző személyek valamelyikének

a.) lakhatása az ország területén bármilyen módon – tulajdonjoga, tulajdoni illetősége, holtig tartó haszonélvezeti joga, állandó használati joga révén – megoldott, vagy megoldott volt.

/2./ Nem adható támogatás ha, 

a.) a részesülőnek, vagy vele együttlakó személynek valamelyikét korábban bármely önkormányzat lakáscélú támogatásban részesítette,

b.) a megvásárolni, építeni kívánt lakás szobaszáma meghaladja a többször módosított 106/1988.(XII.26.)MT rendeletben meghatározott méltányolható lakásigény felső határát

c.) a kérelem benyújtásakor lakásépítés esetén a támogatást kérők lakás használatbavételi engedéllyel rendelkeznek

d.) a kérelmezők a lakás vételárát teljes egészében kiegyenlítették.
e.) A képviselő-testület által lakástámogatás céljára biztosított éves keret összege elfogyott

f.) A kérelmezők a vele együttlakó, együttköltöző személyek számát figyelembe véve az egy főre eső havi nettó jövedelem a mindenkori minimálbért meghaladja

/3./ Megtagadható a támogatás odaítélése akkor is, ha a kérelmezők, vagy a vele együtt lakó, együtt költöző személyek foglalkozása, tevékenysége, életvitele folytán megállapítható,hogy lakásgondjukat önkormányzati támogatás nélkül is képesek megoldani.
Támogatás visszafizetése

6.§.

A támogatás visszafizetése annak mindenkori törvényes kamataival egy összegben esedékessé válik, ha a támogatásban részesítettek: 

a.) a támogatásban részesülőket valótlan tények közlésével, adatok elhallgatásával, vagy más módon befolyásolták,

b.) a támogatás összegét a rendeletben rögzített céltól eltérően használták fel

c.) a támogatással érintett lakásra vonatkozó tulajdonjogokkal az ingatlan-nyilvántartásba való bejegyzéséről, a támogatás felvételétől számított 30 napon belül nem gondoskodnak

d.) a lakás építését a jogerős építési engedélyben meghatározott határidőn belül nem kezdik meg, vagy attól engedély nélkül eltérnek.

e.) a lakást a támogatás kézhezvételétől számított 5 éven belül elidegenítik és helyette más lakást a településen nem építenek és vásárolnak

f.) a támogatás a kézhezvételtől számított 3 éven belül építési kötelezettségüknek nem  tesznek eleget, használatbavételi engedéllyel nem rendelkeznek.
Eljárási szabályok

7.§.

/1./ A kérelmet a Polgármesteri Hivatalnál az erre a célra rendszeresített nyomtatványon kell előterjeszteni, melyhez csatolni kell az abban megjelölt mellékleteket.

/2./ A Képviselő-testület döntéséről az igénylőket értesíteni kell.

/3./ Támogatás megítélése esetén a jogosultakkal a Polgármesteri Hivatalnak a Ptk. szabályait alkalmazva a rendelet feltételeit rögzítő, támogatási szerződést kell kötni.

/4./ A Polgármesteri Hivatal a támogatási szerződés megkötését követően a megítélt támogatást 30 napon belül jogosultak részére kifizetni.

Vegyes és értelmező rendelkezések

8.§.

A Polgármesteri Hivatal a támogatási szerződésben foglaltak betartását, a megítélt támogatások felhasználását figyelemmel kíséri. Ennek során megállapításáról, valamint a  támogatás céljára elküldött keretösszeg egyenlőségéről folyamatosan tájékoztatja a Képviselő-testületet.
E rendelet alkalmazásába:

1.) Jövedelem: magánszemélyek jövedelemadójáról szóló törvényben jövedelemként meghatározott vagyoni érték (bevétel) munkavállalói járulékkal, személyi jövedelemadóval, egészségbiztosítási és nyugdíjjárulékkal, valamint a személyi jövedelemadóról szóló törvényben elismert költségekkel csökkentett része, függetlenül attól, hogy adómentesnek vagy adókötelesnek minősül.

2.) Jövedelemszámítás módja: fiatal házasok esetén, ha az egy főre eső jövedelem meghaladja a mindenkori minimálbért, abban az eső jövedelmet úgy kell kiszámítani, mintha már két gyermekük megszületett volna.

A havi jövedelemszámításnál rendszeres jövedelem esetén a kérelem benyújtását megelőző hat hónap átlagát, egyéb jövedelem esetén a kérelembenyújtását megelőző egy év jövedelmének 1/12-ed részére kell figyelemmel lenni.
3.) Fiatal házasok: akik 35 életévüket külön-külön nem töltötték be.

4.)     Együttköltöző: a támogatást kérő és közeli hozzátartozója: a házastárs, az egyenes ágbeli rokon, az örökbefogadott, a mostoha és nevelt gyermek, az örökbefogadó, a mostoha- és a nevelőszülő, valamint a testvér, továbbá az egyenes ágbeli rokon házastársa, a házastárs egyenes ágbeli rokona, és a testvér, valamint a testvér házastársa, aki a támogatással  érintett lakásba költözik.

5.)     Együttlakó: mindaz a személy, aki együtt költöző és legalább egy éve a támogatást kérővel azonos címen lakik.

10.§.

/1./ E rendeletben nem szabályozott eljárási kérdésekben az államigazgatási eljárás általános szabályairól szóló, többször módosított 1957.évi IV. tv. rendelkezéseit kell alkalmazni.

/2./ A rendelet kihirdetéséről a jegyző gondoskodik. Kihirdetés napját és módját a rendelet eredeti példányán fel kell tüntetni.

                  Révész Antal sk.                                                         Lovász János sk.

                  polgármester                                                                     jegyző
